**OBR\_3\_3\_VZOREC POGODBE**

**Predmet javnega naročila: OSKRBA Z MEDICINSKO POTROŠNIM IN LABORATORIJSKIM MATERIALOM**

ki jo sklepata

**ZDRAVSTVENI DOM DR. JULIJA POLCA KAMNIK,** Novi trg 26, 1241 Kamnik, ID št za DDV: SI15049736, ki ga zastopa direktor Sašo Rebolj, dr. med., spec. druž. med.

(v nadaljevanju naročnik/kupec)

in

**\_\_\_\_\_\_\_\_\_\_\_\_\_\_\_**

**Sklepata**

**OKVIRNI SPORAZUM O OSKRBI Z MEDICINSKO POTROŠNIM IN LABORATORIJSKIM MATERIALOM ZA sklop………. JN\_4/2024**

**UVODNE DOLOČBE**

1. člen

Pogodbeni stranki uvodoma ugotavljata:

* da je naročnik po določilih Zakona o javnem naročanju ZJN-3 (Uradni list RS, št. 91/15 in dopolnitve) izvedel javno naročilo po odprtem postopku, št. objave na Portalu javnih naročil \_\_\_\_\_\_\_\_\_\_\_\_\_, za OSKRBO Z MEDICINSKO POTROŠNIM IN LABORATORIJSKIM MATERIALOM,
* da je bila odločitev objavljena na portalu JN dne……………..
* da sta ponudba in predračun sestavni del te pogodbe.

**VELJAVNOST SPORAZUMA**

1. člen

Pogodba se sklepa za čas od \_\_\_\_\_\_\_\_  **do 30.6.2028 (48 mesecev)**

**PREDMET SPORAZUMA**

1. člen

Predmet okvirnega sporazuma je sukcesivno nabavljanje MEDICINSKO POTROŠNEGA IN LABORATORIJSKEGA MATERIALA, kot je razvidno iz razpisne dokumentacije, ki je sestavni del te pogodbe. Naročnik se s tem okvirnim sporazumom ne zavezuje k realizaciji sporazuma niti vrednostno, niti količinsko.

Naročnik pa se z okvirnim sporazumom zavezuje, da bo v primeru naročanja artiklov iz seznama posameznega sklopa, za katerega je sklenjen ta sporazum, naročilo oddal najbolj ugodnemu ponudniku, s katerim bo sklenil pogodbo o oskrbi.

Z okvirnim sporazumom se dobavitelj zaveže dobaviti medicinski material, naročnik pa se zaveže, da mu bo za to plačal ceno, določeno v pogodbi o izvedbi.

Dobavitelj zagotavlja kvaliteto blaga, ki ustreza obstoječim standardom, ki veljajo v Republiki Sloveniji, EU in deklarirani kvaliteti na embalaži blaga, pravilom stroke, ter zahtevam naročnika, ki jih je opredelil v tehnični specifikaciji tega razpisa.

Dobavitelj zagotavlja, da ima ustrezne skladiščne, transportne ter kadrovske kapacitete, ki zagotavljajo ustrezno ravnanje z blagom, ki je predmet te pogodbe v skladu s pravili stroke.

**VREDNOST SPORAZUMA**

1. člen

Okvirna pogodbena vrednost temelji na ponudbeni vrednosti razpisanih ocenjenih enoletnih količinah, povečani za obdobje veljavnosti sporazuma z dodanim 20 % možnim povečanjem vrednosti nabav na račun nepredvidenih okoliščin in znaša za posamezni sklop:

1. člen

Cene blaga vključujejo vse stroške dobavitelja, ki so potrebni za izvedbo naročila (davki, morebitne carine, transportni in zavarovalni stroški, skladiščenje, testiranja na sedežu ponudnika, naročnika ali zunanjih izvajalcih, prevajanje, svetovanje in podobno).

Dobave v prvem obdobju od dneva podpisa do 30. 6. 2025 (12 mesecev) bo izvajal najbolj ugodni ponudnik predmetnega naročila, po ponudbenih cenah, ki morajo biti fiksne ves čas veljavnosti pogodbe o izvedbi naročila, to je 12 mesecev.

1. člen

V primeru, da dobavitelj ponuja blago iz te pogodbe v prosti prodaji po nižjih cenah od cen dogovorjenih v tej pogodbi, da prodaja blago v določenih obdobjih s popusti ali znižanji zaradi akcij, je o vseh teh znižanjih dolžan obvestiti naročnika in mu omogočiti nakup po znižanih cenah. V primeru opustitve te možnosti, ima naročnik pravico prekiniti pogodbo.

**ODPIRANJE KONKURENCE**

1. člen

Odpiranje konkurence bo potekalo na naslednji način:

* naročnik bo odpiral konkurenco 1x letno, lahko tudi pogosteje, če se bodo pri oskrbi

pojavile težave ali zaradi drugih razlogov po oceni naročnika;

* naročnik bo elektronsko, preko portala eJN ali z uporabo elektronske pošte, povabil vse dobavitelje, s katerimi bo imel sklenjen okvirni sporazumu za sklop, k predložitvi cen;
* naročnik lahko odpira konkurenco za posamezni sklop ali vse sklope;
* naročnik bo za vsako odpiranje konkurence oblikoval seznam potrebnih artiklov, ki ne bo bistveno odstopal od seznama artiklov posameznega sklopa v postopku, na podlagi katerega je sklenil okvirni sporazum; bo pa naročnik v sklop vključil nove artikle, ki jih bo potreboval ali izločil artikle, ki jih ne potrebuje več;
* naročnik lahko pri odpiranju konkurence zahteva tudi predložitev zavarovanja za dobro izvedbo pogodbenih obveznosti;
* naročnik bo v povabilu določil rok, do katerega bodo dobavitelji podali ponudbe;
* ponudbe bodo dobavitelji podali v elektronski obliki preko portala eJN, vsebina ponudb je zaupna do roka za odpiranje, odpiranje ni javno, naročnik bo izdelal zapisnik o odpiranju in ga posredoval vsem dobaviteljem oziroma si bodo zapisnik pridobili sami dobavitelji preko portala eJN;
* naročnik bo izbral ponudnika po merilu najnižja vrednost za sklop podana v EUR brez DDV;
* naročnik bo odločitev o oddaji naročila objavil na portalu javnih naročil;
* naročnik bo z najbolj ugodnim ponudnikom za sklop, sklenil pogodbo o oskrbi za čas, ki ga bo opredelil v vabilu k odpiranju konkurence.

V primeru, da bo okvirni sporazum sklenjen v posameznem sklopu samo z enim dobaviteljem, bo naročnik vodil z dobaviteljem pisni dialog ob smiselnem upoštevanju določil tega člena.

**OBRAČUN IN ROK PLAČILA**

1. člen

V primeru sukcesivnih dobav se računi izstavljajo na podlagi dejanskih dobavljenih količin in enotnih pogodbenih cenah mesečno za dobave v preteklem mesecu, oziroma po posamezni sukcesivni dobavi, če je to primerno.

Vezano na določbe Zakona o opravljanju plačilnih storitev za proračunske uporabnike, bo dobavitelj izdani račun naročniku poslal izključno v elektronski obliki (e-račun).

Naročnik se zavezuje prejeti račun plačati na transakcijski račun dobavitelja, v roku 30 (trideset) dni od dneva prejema pravilno izstavljenega računa dobavitelja, oziroma v zakonsko določenem roku, veljavnim na dan prejema računa.

V primeru zamude pri plačilu je naročnik dolžan plačati zakonske zamudne obresti za čas zamude.

**OBVEZNOSTI DOBAVITELJA**

1. člen

Dobavitelj bo dobave izvajal kvalitetno, skladno z pogoji te pogodbe in razpisno dokumentacijo in ob upoštevanju naslednjih zahtev naročnika:

* naročila bomo sprejemali preko elektronske pošte, po navadni pošti;
* vse naročene artikle bomo dostavljali v skladišče naročnika, razloženo;
* vsi artikli bodo ves čas trajanja pogodbe popolnoma enaki ponujenim; vsako spremembo v kvaliteti ali proizvajalcu bomo pred dobavo najaviti naročniku in pridobiti pisno soglasje k zamenjavi;
* naročnik ni dolžan sprejeti spremembe artikla zaradi zamenjave proizvajalca in je v takem primeru upravičen, da brez obveznosti prekine pogodbo;
* vse dobave se bodo vršile v roku do 3 delovnih dni od prejema naročila;
* vse dobave z oznako NUJNO bodo dostavljene naslednji delovni dan od dneva prejema

naročila;

* vse dostave bodo izvršene v celotnem obsegu naročenih artiklov;
* za vse laboratorijske artikle, predvsem za reagente velja sledeča obveznost dobavitelja:
  + da je rok uporabe ob dobavi še najmanj 3 mesece;
  + da dobavitelj zagotavlja enako kvaliteto reagentov ves čas dobave;
  + da zagotavlja potrebno dokumentacijo za sledljivost;
* ob vsaki dobavi bo priložena dobavnica;
* na vsakem račun bodo navedeni najmanj naslednji podatki: številka naročilnice, šifra artikla naročnika, številka dobavnice (to velja za vse dobave); številka pogodbe;
* nepopolne dokumente bo naročnik zavračal in blaga ni dolžan plačati;
* dobavitelj mora pri izvedbi dobav, opredeljenih s to pogodbo in predmetno razpisno dokumentacijo upoštevati okoljevarstvene predpise;
* v primeru, da bo naročnik v času izvajanja tega sporazuma ugotovil, da potrebuje dodatne podatke, se dobavitelj obvezuje, da bo vse zahtevane podatke navajal na računih od dne prejema pisnega obvestila naročnika.

Dobavitelj se obvezuje izvesti dobave v skladu z razpisno in ponudbeno dokumentacijo, veljavnimi predpisi in standardi ter z uporabo materialov zahtevane kvalitete, ki ustrezajo veljavnim standardom in imajo predpisano a-testno dokumentacijo.

Dobavitelj se obvezuje, da bo pri izvedbi pogodbenih dobav pisno obveščal naročnika o vsem, kar bi lahko vplivalo na izvršitev pogodbe.

**KONTAKNE OSEBE IN PODATKI**

1. člen

Kontaktni podatki za naročanje pri dobavitelju so:

Ime in priimek odgovorne osebe:

Telefon:

Elektronski naslov:

Kontaktni podatki naročnika za izvedbo naročil so:

Ime in priimek odgovorne osebe:

Telefon:

Elektronski naslov:

**PREVZEM IN REKLAMACIJE**

1. člen

Dobavitelj se obvezuje o nezmožnosti dobave obvestiti naročnika takoj po prejemu naročila.

Naročnik se obvezuje prevzeti naročeno blago v celoti na podlagi predložene in podpisane dobavnice s strani dobavitelja. Naročnik je dolžan blago in embalažo ob prevzemu na običajen laičen način pregledati.

Naročnik je dolžan vse napake in pomanjkljivosti, ki jih bo odkril, javiti izvajalcu pisno, po elektronski pošti ali telefaksu najkasneje v roku 8 delovnih dni od prejema. Dobavitelj je dolžan napake in pomanjkljivosti odpraviti takoj, če to ni možno, pa najkasneje v roku 3 delovne dni od dneva prejema obvestila.

Blago, za katerega se bo ugotovilo, da kakorkoli odstopa od navedb v razpisni ali ponudbeni dokumentaciji, ali ni skladno z določili te pogodbe in s specifikacijami naročila, bo zavrnjeno, zaradi česar bo dobavitelj prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na prevzemnem zapisniku.

**OBRAČUN KAZNI**

1. člen

Dobavitelj je v primeru zamude pri dobavi, ki ni posledica višje sile oziroma razlogov na strani naročnika, dolžan plačati naročniku pogodbeno kazen v višini 0,3 % od vrednosti posameznega naročila, s katerim je dobavitelj v zamudi, za vsak zamujeni dan, vendar ne več kot 10 % vrednosti naročila, pri katerem je v zamudi.

Pogodbena kazen se zaračuna v primeru, da dobavitelj zamudi z dobavo za več kot en delovni dan od roka dobave, ki ga določa ta pogodba.

Naročnik lahko znesek pogodbene kazni odtegne od zneskov, ki jih mora po tej pogodbi plačati dobavitelju.

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju pogodbe ter kakorkoli vplivajo na izvedbo pogodbene obveznosti.

Dobavitelj je dolžan pismeno obvestiti naročnika o nastanku višje sile v dveh delovnih dneh po nastanku le-te.

Naročnik in dobavitelj soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po načelih odškodninske odgovornosti, neodvisno od uveljavljanja pogodbene kazni.

Naročnik odstopa brez obveznosti do dobavitelja od naročila, če pride dobavitelj pri dobavi v takšno zamudo, da naročnik nima več interesa za izpolnitev.

**VAROVANJE PODATKOV**

1. člen

Dobavitelj se zaveda, da bo pri dobavi blaga iz te pogodbe lahko dobil tudi dostop do občutljivih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Dobavitelj se zavezuje, da bo vse podatke skrbno varoval in jih uporabljal izključno za izvajanje te pogodbe. Za varovanje podatkov v zvezi z dobavo blaga je dobavitelj odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

**PROTIKORUPCIJSKO DOLOČILO in RAZVEZNI POGOJ**

1. člen

Upoštevaje določbe 14. člena Zakona o integriteti in preprečevanju korupcije (ZIntPK, Uradni list RS, št. 69/2011-UPB2) je ničen vsak sporazum/pogodba, pri katerem kdo v imenu ali na račun druge pogodbene stranke, predstavniku ali posredniku naročnika obljubi, ponudi ali da kakšno nedovoljeno korist za:

* + pridobitev posla
  + za sklenitev posla pod ugodnejšimi pogoji
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku ali posredniku.

Ta okvirni sporazum je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
* če bo naročnik seznanjen, da je pristojni državni organ pri dobavitelju ali podizvajalcu v času izvajanja okvirnega sporazuma ugotovil najmanj dve kršitvi v zvezi s: plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno
* in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo bo naročnik o tem obvestil dobavitelja v desetih dneh.

Dobavitelj lahko v roku, ki ga bo določil naročnik, ki pa ne sme biti daljši kot 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko dobavitelj v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če dobavitelj ne bo predložil dokazov za podizvajalca ali če jih bo, pa bo naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga bo določil naročnik in ne sme biti daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe okvirnega sporazuma. Če dobavitelj ne bo predložil dokazov zase ali za podizvajalca ali če jih bo, pa bo naročnik ocenil, da ti ukrepi ne zadoščajo, ali če izvajalec ne bo prevzel del sam ali predlagal novega podizvajalca ali če bo naročnik v skladu s 94. členom ZJN-3 pravočasno predlaganega novega podizvajalca zavrnil, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti okvirnega sporazuma še najmanj šest mesecev.

V primeru izpolnitve razveznega pogoja se šteje, da je pogodba za tega dobavitelja razvezana z dnem sklenitve novega okvirnega sporazuma o izvedbi javnega naročila za predmetno naročilo. O datumu sklenitve novega okvirnega sporazuma bo naročnik obvestil dobavitelja.

Če naročnik v 60 dneh od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

**KONČNE DOLOČBE**

1. člen

Pogodbeni stranki se obvezujeta, da bosta naredili vse, kar je potrebno za izvršitev te pogodbe in da bosta ravnali kot dobra gospodarja, dobavitelj pa tudi s skrbnostjo dobrega strokovnjaka.

1. člen

Naročnik lahko odstopi od pogodbe:

* če izvede novo javno naročilo z istovrstnega področja, pri čemer pogodba preneha veljati z dnem pravnomočnosti novega javnega naročila;
* če je bil v času oddaje javnega naročila dobavitelj v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi ponavljajočih kršitev pogodbenih obveznosti: npr. zaradi zamud pri odpravi napak, neodzivnosti izvajalca oziroma nespoštovanja določil pogodbe, ponavljajočega nekakovostnega izvajanja storitev, ki je dokumentirano z reklamacijami naročnika, pri čemer lahko naročnik odpove pogodbo brez dodatnih utemeljevanj in dokazovanj s pisno odpovedjo, ki stopi v veljavo na dan prejema odpovedi pri izvajalcu;

Naročnik lahko odpove pogodbo z enostransko izjavo:

* brez razloga s pisno odpovedjo in odpovednim rokom 30 dni. Odpovedni rok začne teči naslednji dan po prejemu pisne odpovedi.

Dobavitelj lahko odstopi od pogodbe pisno, z odpovednim rokom 90 dni. Odpovedni rok začne teči naslednji dan po prejemu pisne odpovedi.

1. člen

Stranki se obvezujeta, da bosta morebitne spore iz te pogodbe reševali sporazumno.

Morebitne spore iz te pogodbe, ki jih stranki ne bi mogli rešiti sporazumno, rešuje stvarno pristojno sodišče na sedežu naročnika.

1. člen

Kakršnekoli spremembe te pogodbe so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, pri čemer le te ne morejo biti v nasprotju z določili ZJN-3 in OZ.

1. člen

Pogodba je sestavljena in podpisana v dveh enakih izvodih, od katerih prejme vsaka od pogodbenih strank po en izvod.

Datum, \_\_\_\_\_\_\_\_\_\_\_\_\_\_ Datum, \_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Dobavitelj: | Naročnik/Kupec: |