**OBR\_3\_4\_** **POGOJI DOBAVE IN PRIPRAVE PONUDBE, OCENJEVANJE IN IZVAJANJE DOBAV**

**Ponudnik:**

**…………………………………………………………………………………………….**

**Predmet javnega naročila: OSKRBA Z MEDICINSKO POTROŠNIM IN LABORATORIJSKIM MATERIALOM**

# 

# Navodila za izpolnjevanje ponudbenega predračuna

Ponudniki morajo za veljavnost ponudbe izpolniti excelovo preglednico za sklope, katere ponujajo. Naročnik za veljavnost ponudbe zahteva 100 % pokritost ponujenih artiklov v sklopu.

V preglednici morajo ponudniki izpolniti vsa polja posameznega stolpca, kjer je v vrstici navedena zaporedna številka in je dodan opis artikla in sicer:

* v stolpce od 1 do vključno 6 ponudnik ne sme vpisovati podatkov, niti jih ne sme spreminjati. V primeru ugotovljenih sprememb podatkov bo naročnik ponudnika izločil iz ocenjevanja;
* v stolpec 7 ponudnik vpiše ceno za EM v EUR brez DDV
* v stolpec 8 ponudnik vpiše vrednost za razpisano količino kot zmnožek ponudbene cene
* v stolpec 9 ponudnik vpiše število EM v nedeljivem pakiranju, ki ga ponuja in ga bo dostavljal
* v stolpec 10 ponudnik vpiše izračun vrednosti pakiranja kot zmnožek cene za EM v stolpcu 7 pomnoženo s količino EM v pakiranju podane v stolpcu 9
* v stolpec 11 ponudnik vpiše stopnjo DDV
* v stolpcu 12 se izračuna vrednost DDV
* v stolpcu 13 se izračuna ponudbena vrednost za razpisano količino v EUR z DDV
* v stolpec 14 ponudnik vpiše ponudnikov naziv, kot bo naveden na računu in iz katerega mora izhajati ustreznost ponujenega glede na opis lastnosti
* v stolpec 15 ponudnik vpiše proizvajalca
* v stolpec 16 ponudnik vpiše kataloško številko, ki mora biti taka, da jo naročnik lahko preveri na spletni strani proizvajalca.

Ponudnik naj preveri formule za izračune, ponudnik je sam odgovoren za pravilnost izračunov.

Naročnik ne dopušča odstopanj v navedenih količinah ali dimenzijah, razen pri artiklih, kjer to izrecno navaja. Ponudnik naj k ponudbeni dokumentaciji priloži izpolnjen obrazec OBR\_3\_1a specifikacija v excel formatu in obvezno v pdf obliki.

**Zahteve vezane na kvaliteto ponujenih artiklov:**

Ponudniki morajo pri ponujenih artiklih za odvzem krvi dosledno upoštevati tudi spodaj navedene zahteve naročnika:

* sistem za odvzem venske krvi mora biti zaprt in varen, z visokim nivojem zaščite, za preiskovanca in laboratorijskega osebja;
* nosilec z navojem za iglo, s katerega enostavno in varno odstranimo uporabljeno iglo je lahko tudi za enkratno uporabo;
* preveze za venski odvzem morajo biti brez lateksa;
* epruvete za vakuumski odvzem venske krvi, standardnih dimenzij z varnim zamaškom, primerne prebodnosti. Zamaški morajo biti izdelani tako, da onemogočajo aerosol efekt pri odpiranju. Pri penetraciji aspiracijske igle zamašek ne sme puščati mikrodelcev gume;
* na epruvetah mora biti vgrajen zaščitni sistem z možnostjo enoročnega odpiranja. Stabilnost vakuuma v epruvetah in prebodenost zamaška morata biti potrjeni s certifikatom ali preizkušeni v klinični praksi;
* material za epruvete ne sme puščati sestavin in ne sme vplivati na sestavo bioloških vzorcev krvi. Zagotavljati mora primerno prosojnost, ki omogoča oceno bistrosti oziroma obarvanosti vzorca;
* barve zamaškov morajo ustrezati sprejetim priporočilom za označevanje dodatkov v epruvetah;
* pakiranje epruvet za direktno uporabo na delovnem mestu ( s podstavkom);
* vse vrste epruvet morajo biti klinično preizkušene s pisnim dokazilom;
* epruvete morajo biti plastične;
* epruvete z dodatki morajo ustrezati priporočilom stroke:
* epruvete za teste strjevanja krvi (modri zamašek) naj vsebujejo 0,109 M pufran Na citrat; dvojno steno;
* epruvete za kompletno krvno sliko (vijoličen zamašek) naj vsebujejo K2EDTA s predpisano koncentracijo od 1,4 do 1,6 mg/ml krvi;
* epruvete  za določanje hitrosti sesedanja eritrocitov  (črni zamašek) naj vsebujejo 3,2% Na citrat; naročnik dopušča ponujanje artikla različnih proizvajalcev;
* epruvete z dodatkom litijevega heparina morajo vsebovati 85 I.U. antikoagulanta Li heparina;
* epruvete z gelom-bariera minimalno 48 ur, gel mora biti inerten za analizo sestavin seruma;
* na zahtevo naročnika ponudnik zagotovi testiranje vzorcev posameznih artiklov, najmanj 20 testnih vzorcev vsakega artikla oz. po dogovoru z naročnikom;
* ponudnik zagotovi varnostne liste za artikle, ki vsebujejo dodatke;
* microtainerji za kapilarni odvzem krvi z dodatkom EDTA morajo omogočati uporabo na aparatu Sysmex v stojalu za epruvete;
* microtainerji za kapilarni odvzem krvi z dodatkom Li-Hep ali brez antikoagulanta morajo biti zaščiteni proti odpiranju brez rokavic (zaščita delavca pred okužbo).

# Način vzorčenja

Ponudnik mora v času preverjanja ponudb zagotoviti vzorce in sicer na sledeč način:

* naročnik bo pisno zahteval predložitev vzorcev. Rok za predložitev vzorcev je 3 (tri) delovne dni od prejema poziva,
* vsi vzorci so za naročnika brezplačni,
* vsi vzorci bodo predloženi v originalni embalaži in s priloženo dokumentacijo proizvajalca, iz katere bo razvidna kvalitetna ustreznost glede na zahteve naročnika. Dokumentacija proizvajalca mora biti berljiva in predložena v jeziku proizvajalca. Na zahtevo naročnika bo ponudnik zagotovil laični slovenski prevod,
* vsi ponujeni artikli morajo imeti CE certifikat in ustrezna dovoljenja za promet v EU,
* naročnik bo opredelil potrebno količino vzorcev v pozivu, pri čemer je obseg vzorcev v izključni pristojnosti naročnika,
* način testiranja bo naročnik opredelil v pozivu.

# Pogoji izvajanja javnega naročila

Izbrani ponudnik – dobavitelj, bo ves čas trajanja pogodbenega razmerja zagotavljal:

* naročila sprejemal v obliki elektronske pošte, po telefonu in po navadni pošti;
* vse naročene artikle bo dostavljal v skladišče naročnika, razloženo;
* vsi artikli bodo ves čas trajanja pogodbe popolnoma enaki ponujenim;
* vsako spremembo v kvaliteti ali proizvajalcu bo pred dobavo najavil naročniku in pridobiti soglasje k zamenjavi;
* vsaka nedovoljena sprememba v kvaliteti artikla ali ceni, pomeni možnost prekinitve pogodbe;
* vse dobave se bodo vršile v roku do 3 delovnih dni od prejema naročila;
* vse dobave z oznako »nujno« bodo dostavljene naslednji delovni dan od dneva prejema naročila:
* vse dostave bodo izvršene v celotnem obsegu naročenih artiklov;
* ob vsaki dobavi bo priložena papirna dobavnica, ki bo poleg dobavljenih artiklov vsebovali še številko naročnikovega naročila, artikle s cenami za kos brez DDV, skupnim zneskom brez in z DDV.
* na vsakem račun bodo navedeni najmanj naslednji podatki: številka naročilnice, številka dobavnice, šifra artikla dobavitelja iz javnega naročila ter ostali potrebni podatki o artiklu;
* nepopolne dokumente bo naročnik zavračal in blaga ni dolžan plačati;
* laboratorijske reagente in artikle, ki imajo rok trajanja, bo dobavitelj dobavil tako, da bo na dan dostave rok veljavnosti še vsaj 3 mesece;
* na dobavnicah za laboratorijske reagente bo vedno naveden lot, rok trajanja, proizvajalec, in drugo.

S podpisom ponudnik izjavlja, da so mu znani pogoji naročnika in da jih je v celoti sposoben zagotavljati.

Kraj in datum: \_\_\_\_\_\_\_\_\_\_\_\_\_\_

Žig in podpis ponudnika